CELEX: 62007TN0501
Language: sk
Date: 2007-12-24 00:00:00
Title: Vec T-501/07: Žaloba podaná 24. decembra 2007 – RS Arbeitsschutz/ÚHVT – RS Components (RS)

8.3.2008   
            
            
               SK
            
            
               Úradný vestník Európskej únie
            
            
               C 64/53
            
         Žaloba podaná 24. decembra 2007 – RS Arbeitsschutz/ÚHVT – RS Components (RS)
   (Vec T-501/07)
   (2008/C 64/84)
   Jazyk žaloby: angličtina
   Účastníci konania
   
      Žalobca: R. S. Arbeitsschutz Bedarfshandesgesellschaft mbH (Kaltenkirchen, Nemecko) (v zastúpení: M. Ivens, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: RS Components Ltd (Corby, Spojené kráľovstvo)
   Návrhy žalobcu
   
               —
            
            
               zrušiť rozhodnutie druhého odvolacieho senátu vo veci R 531/2007–2 zo 16. októbra 2007, ktoré bolo žalobcovi oznámené 26. októbra 2007, a rozhodnutie námietkového oddelenia z 13. februára 2007, ktorým bolo rozhodnuté o námietke č. B 902 660.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka: obrazová ochranná známka Spoločenstva zložená zo znaku štylizovanej rukavice alebo ruky a tučných veľkých písmen „RS“ pre výrobky zaradené do tried 9, 17 a 25 – prihláška č. 4 113 981.
   
      Majiteľ ochrannej známky alebo označenia, ktoré je základom námietky: RS Components Ltd.
   
      Ochranná známka alebo označenie, ktoré je základom námietky: obrazová ochranná známka Spoločenstva „RS“ pre výrobky zaradené do tried 9, 17 a 25.
   
      Rozhodnutie námietkového oddelenia: vyhovenie námietke v plnom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady (ES) č. 40/94.